Аккад осоронан һуңғы Лагаш хакимдары араһында сағыу шәхестәр булмай, улар тураһында мәғлүмәт тә  әҙ. Лагаштың сәскә атыуы  Ур-Баба осоронда башлана. Ул  Ур менән Урукты яулауға өлгәшә.  Гутий батшаһы Тирикан  Урук батшаһы Утухенгаль менән һуғышҡанда, Лагаштың һуңғы энсийы  Наммахани Тирикан яҡлы була. Был алыш беҙҙең эраға тиклем  2109 йылда тоҡана. Кутийҙар уруктар тарафынан тар-мар ителә һәм Ике йылға араһында йоғонтоһон юғалта. Лагаштың да ҡеүәте һүнә, шулай ҙа ул үҙ аллылығын һаҡлап ҡала. Әммә бер нисә йылдан   Лагаш барыбер Ур батшаһы Ур-Намму тарафынан буйһондорола. Лагаш   урҙар хакимлығы аҫтында ҡала һәм башҡа бер ваҡытта ла бойондороҡһоҙ дәүләт була алмай.